**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA ZA 01.01.2021.- 30.06.2021.**

**III. IZVJEŠTAJ O ZADUŽIVANJU**

Općina Ernestinovo ishodila je odobrenje Ministarstva financija za zaduživanje iza izgradnju biciklističke infrastrukture na području Općine Ernestinovo. Dana 28.12.2020. godine potpisan je Ugovor o dugoročnom kreditu sa Privrednom bankom Zagreb u iznosu od 5.000.000,00 kuna (KLASA: 450-05/20-03/1, URBROJ: 2158/04-02-20-9) koji će se isplaćivati sukcesivno prema zahtjevima Općine. Do 30.06.2021. nisu povučena kakva sredstva.

**IV. IZVJEŠĆE O KORIŠTENJU PRORAČUNSKE ZALIHE**

U razdoblju 1.1.-30.6.2021. Općina Ernestinovo nije koristila proračunske zalihe

**V. IZVJEŠĆE O DANIM JAMSTVIMA**

U razdoblju 1.1.-30.6.2021. Općina Ernestinovo nije davala jamstva.

**VI. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA**

**PRIHODI I PRIMICI**

Ukupni prihodi u izvještajnom razdoblju ostvareni su 7.514.101,99 kune što je 40,99% od ukupno planiranog u 2021. godini i 157,86,50% od ostvarenog u prethodnoj godini.

*Prihodi od poreza* na ostvareni su u iznosu od 1.118.850,28 kune što je 55,02% u odnosu na izvršenje 2020. godine i 63,60 % u odnosu na plan.

Vidljiv je pad prihoda u odnosu na prethodnu godinu što je odraz situacije izazvane pandemijom COVID-a 19. te drugačijeg načina knjiženja sredstava fiskalnog izravnanja

*Prihodi od imovine* odnose se na prihod od iznajmljivanja stanova u vlasništvu Općine, naknade za koncesije, zakup poljoprivrednog zemljišta u vlasništvu RH, prihode od naknade za nezakonito izgrađene građevine. Ostvareni su u iznosu od 438.525,53 kune što je 122,75% u odnosu na isto razdoblje prethodne godine i 71,65% u odnosu na plan.

*Prihod od pomoći* ostvaren je u iznosu od 5.256.018,08 odnosno 267,92% u odnosu na prethodnu godinu i 37,10% u odnosu na plan. A odnosi se na:

-1.124.605,65 kn tekuće pomoći iz državnog proračuna

- 25.512,82 kn tekuće pomoći iz županijskog proračuna

- 431.046,00 kn kapitalne pomoći iz državnog proračuna

- 30.000,00 kn kapitalne pomoći iz županijskog proračuna

- 162.801,84 kn tekuće pomoći od HZZ-a

- 620.411,58 kn tekuće pomoći iz državnog proračuna temeljem prijenosa EU sredstava

-2.861.640,19 kn kapitalne pomoći iz državnog proračuna temeljem prijenosa EU sredstava

*Prihodi po posebnim propisima* su prihodi vodoprivrede prema Zakonu o financiranju vodnog gospodarstva (8%) vodnog doprinosa naplaćenog na našem području), prihod od grobne naknade, komunalnog doprinosa, komunalne naknade, upravne i administrativne pristojbe.

Komunalni doprinos je namjenski prihod za financiranje građenja i održavanja objekata i uređaja komunalne infrastrukture, a plaća ga vlasnik građevne čestice na kojoj se gradi građevina.

Komunalna naknada je također namjenski prihod, uplaćuje se tromjesečno, a namjena je odvodnja atmosferskih voda, održavanje čistoće javnih površina, održavanje nerazvrstanih cesta, groblja, javne rasvjete.

U razdoblju 01.01.-30.06.2021. godine prihod od komunalne naknade i doprinosa iznosi 354.026,94 kuna.

Ostali nespomenuti prihodi za posebne namjene ostvareni su u iznosu od 4.583,31 kuna, grobnu naknadu.

Ovdje su evidentirani prihodi koje je ostvario proračunski korisnik Dječji vrtić „Ogledalce“ za sufinanciranje rada dječjeg vrtića u iznosu od 282.194,00 kuna prikupljenih od roditelja i jedinica lokalne samouprave ( za djecu koja su sa područja drugih općina).

*Prihodi od prodaje proizvoda, roba i usluga* odnosi se na prihode od obavljanja pokopa, poslova obavljanja naplate vodne naknade te prodaje proizvoda. Ovaj prihod u razdoblju 1.1-30.6.2021. godine iznosi 26.118,85 kune .

*Prihodi od prodaje nefinancijske imovine* ostvareni su iznosu od 20.959,59 kune, a odnosi se na prodaju poljoprivrednog zemljišta u vlasništvu RH .

**RASHODI I IZDACI**

Rashodi i izdaci ostvareni su u iznosu od 4.828.429,07 kune što je 76,64% u odnosu na prethodnu godinu i 26,29 % u odnosu na plan.

Ovdje su iskazani i rashodi dječjeg vrtića „Ogledalce“ u iznosu od 423.185,00 kn. Kod rashoda evidentirani su svi rashodi proračunskog korisnika po stvarnim troškovima s eliminacijom računa 367.

*Rashodi za zaposlene* ostvareni su u iznosu od 1.155.620,78 kune što je 121,80% u odnosu na prošlu godinu i 37,37% u odnosu na plan gdje su evidentirani rashodi dječjeg vrtića koji je počeo sa radom 01.10.2020.

*Materijalne rashode* čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa i ostali nespomenuti rashodi poslovanja a ostvareni su iznosu od 970.148,03 kune, tj. 66,67% u odnosu na isto razdoblje prethodne godine i 16,86% u odnosu na plan.

*Financijske rashode* čine bankarske usluge, usluge platnog prometa, zatezne kamate i ostali financijski rashodi u svoti od 19.260,80 kune.

*Pomoći unutar opće države* ostvarile su se u iznosu od 66.975,82 kune i to kao pomoći za rad osnovnih škola na području Općine Ernestinovo, te troškova režija ambulante u Laslovu i dječjem vrtiću u Ernestinovu, a temeljem ugovora sklopljenim sa Domom zdravlja Osijek, pomoć za potresom stradalu Sisačko-moslavačku županiju (30.000,00) te za nabavku spremnika za plastiku (24.225,00).

*Naknade građanima i kućanstvima* ostvarene su u iznosu od 171.560,99 kuna. Najveći dio tih sredstava odnosi se na troškove stanovanja socijalno ugroženog stanovništva , jednokratne novčane pomoći, naknade za novorođenčad sufinanciranje prijevoza učenika i studenata.

*Ostali rashodi* ostvareni su u iznosu od 259.025,02 kune što je 122,94% u odnosu na isto razdoblje prethodne godine i 11,57% u odnosu na plan.

*Rashodi za nabavu nefinancijske* imovine ostvarile su se u iznosu od 2.180.908,03 kune što je 64,96% u odnosu na 20120. i 33,30 % u odnosu na plan, a uglavnom se odnose na kapitalne projekte izgradnje infrastrukture i nabavu opreme.

**VII VIŠAK/MANJAK PRIHODA**

U razdoblju 01.01.-30.06. 2021. godine Općina Ernestinovo ostvarila je viša prihoda poslovanja u iznosu od 4.826.612,40 kuna te manjak prihoda od nefinancijske imovine u iznosu od 2.159.948,44 kune te ukupni višak prihoda iznosi 2.666.663,96 kune.

Proračunski korisnik DV Ogledalce ostvario je višak prihoda poslovanja 19.008,96 kn.

Ukupni višak prihoda ostvaren u ovom razdoblju iznosi 2.685.672,92